ИНФОРМАЦИЯ

(МАТЕРИАЛ ЗА СВОБОДНО ПРЕДОСТАВЯНЕ НА ЖЕЛАЕЩИ ДА СЕ ЗАПОЗНАЯТ ПОТЕНЦИАЛНИ УЧАСТНИЦИ)

*За публично обсъждане на намерение за поемане на дългосрочен общински дълг за мостово финансиране на проект „Безгранично здраве чрез спорт и сътрудничество – обединени в битката срещу заболяванията“, одобрен по Програма ИНТЕРРЕГ V-A Румъния-България 2014-2020 г.*

Във връзка с изпълнението на проект „Безгранично здраве чрез спорт и сътрудничество – обединени в битката срещу заболяванията“, одобрен по Програма ИНТЕРРЕГ V-A Румъния-България 2014-2020 г., съгласно сключен договор за БФП № 47404/03.04.2017 г., община Шабла има намерения да поеме дългосрочен дълг в размер на 400 000 лв., за осигуряване на мостово финансиране за реализирането на проекта. Възстановяването на средствата на община Шабла от Програмата, се извършва от Управляващият орган на база действително извършени и разплатени разходи. Предвид голямата стойност необходима за изпълнението на проекта и липсата на свободен финансов ресурс, община Шабла ще предложи на Общински съвет-Шабла, да вземе решение за поемането на двугодишен дългосрочен дълг. Предлаганият размер на кредита съставлява приблизително 30% от общата стойност на проекта, който ще се използва под формата на оборотни средства, за отчитане на разходите, включени в междинните отчети към Управляващия орган. Кредитът ще бъде поискан от Фонд за органите за местното самоуправление в България – ФЛАГ ЕАД. Фондът е създаден на основание Разпореждане № 4 на Министерски съвет на Република България от 7 март 2007 г., като инструмент на държавната политика за регионално развитие. Мисията на Фонда е да подкрепи усилията на българските общини в процеса на подготовката и успешното изпълнение на проекти по Оперативните програми, Програми за трансгранично сътрудничество, Програмата за развитие на селските райони или по други програми или финансови механизми, финансирани със средства на Европейския съюз или на други международни програми.

В настоящият материал представяме основните параметри на проекта.

1. **Наименование на проекта**: „Безгранично здраве чрез спорт и сътрудничество – обединени в битката срещу заболяванията“, одобрен по Програма ИНТЕРРЕГ V-A Румъния-България 2014-2020 г.
2. **Приоритетна ос**: 5 „Ефективен регион“.
3. **Специфична цел:** 5.1 "Повишаване на кооперативния капацитет и ефективността на публичните институции в контекста на трансграничното сътрудничество“.
4. **Партньори по проекта**: гр. Хършова, Р. Румъния и община Шабла
5. **Общ размер на бюджета по проекта**: 1 489 666,82 евро без ДДС.
6. **Общ размер на бюджета на община Шабла по проекта**: 672 453,89 евро без ДДС.
* Размер на безвъзмездната финансова помощ от ЕФРР – 571 585,81 евро (85%);
* Размер на националното съфинансиране – 87 419,00 евро (13%);
* Размер на съфинансиране от община Шабла – 13 449,08 евро (2%).
* Недопустим за финансиране ДДС от Програмата – 131 138,19 евро.
1. **Продължителност на проекта**: 24 месеца.
2. **Технико икономическа обосновка за проекта**:
	1. **Кратко описание на проекта**: Проектът има за цел ефективно да увеличи сътрудничеството между местните публични администрации в трансграничния район Хършова - Шабла, в услугите на обществено здравеопазване, насочени към действия за превенция и подобряване. Проектът предлага нови подходи чрез конкретни действия, които предоставят на Румънско-Българската общност съоръжения за физически упражнения за предотвратяване на заболявания и поддържане на състояние на оптимално здраве през целия живот. Новите подходи обединяват инвестициите в подобряването на инфраструктурата (Стадион в гр. Хършова и Спортна зала в община Шабла) с инвестиционни, мотивационни и осведомителни дейности, насочени към промяна на манталитета и нагласите сред населението в трансграничната зона за увеличаване на физическите дейности в ежедневието за оптимално и устойчиво здраве. Средносрочните и дългосрочните резултати от проекта могат да се превърнат в спестявания в системата на общественото здравеопазване и увеличаване на капацитета на работната сила. Проектът предлага иновативна политика, която засилва трансграничното сътрудничество и координационното равнище на публичните институции в областта на обществено здравните политики, насочени към предотвратяване на заболяванията и подобряване на здравето.
	2. **Проблеми, които трябва да бъдат решени**: Обръща се внимание на общото териториално предизвикателство на местно ниво, липсата на услуги в областта на общественото здравеопазване, насочени към подобряване на здравето и профилактика на заболяванията, като ефективен метод за намаляване на претоварването на системата за обществено здраве. Физическото бездействие е проблем, който характеризира румънската и българска общност в трансграничната зона Хършова - Шабла, а негативните последици за здравето на населението в средносрочен и дългосрочен план са тревожни. Според Евробарометър 412-Спорт и физически упражнения, статистиката за липса на физическа активност в ежедневието е тревожна (87% в България и 78% в Румъния). Недостатъчната физическа активност е четвъртият рисков фактор за преждевременна смърт и заболявания на световно равнище. За тази цел **политиката на сътрудничество** на Румънско–Българското партньорство, в рамките на проекта, **интегрира иновативни действия** свързани с инвестиции в публична инфраструктура за подобряване на физическите упражнения и практикуване на физически дейности в организирана и сигурна мярка с действия за информиране, популяризиране и осведоменост на гражданите относно въпроси свързани с важността на физическите дейности/упражнения за добро здраве. Стимулирането на трансграничните общности да практикуват физически упражнения включва спестявания в системата на общественото здраве чрез намаляване на степента на необходимост от обществени медицински услуги (това ще намали консумацията на наркотици, броя на хоспитализациите/болните, отпуск по болест и т.н.), както и увеличаване на капацитета на работна сила (здрави, динамични хора, активен живот на възрастните хора), социално равновесие и устойчиво развитие.
	3. **Основна цел на проекта**: Съвместно разработване на нови подходи в областта на общественото здраве на равнище местно управление в граничната зона Шабла - Хършова.
3. **Дейности, срокове за реализация и очаквани резултати:**
	1. **Дейност 1: Управление на проекта** – дейността цели правилното изпълнение, приключване и отчитане на проекта. Управлението на проекта ще се извърши от Съвместен екип за управление, който ще е отговорен за цялостния проект. Той ще включва: Съвместен ръководител на проекта (Joint Project Manager (JPM) – Хършова), Съвместен финансов ръководител (Joint Financial Manager (JFM) – Хършова), Съвместен помощник ръководител (Joint Assistant Manager (JAM) – Шабла), Съвместен здравен специалист (Joint Health Specialist (JHS) – Шабла) и Съвместен координатор по спортните събития (Joint Sport Events Coordinator (JSEC) – Федерация по Ойна). Отделно всеки бенефициент ще осигури специфичен персонал с отговорности в постигането на техните собствени дейности според техния бюджет. Община Шабла ще предостави следните експерти - Координатор, Технически експерт, Юрист, Финансов експерт, Съвместен помощник ръководител – външни експерти (консултантска фирма); Счетоводител, Инвеститорски контрол, Асистент по проекта – служители на общината. Ще бъдат проведени 12 съвместни работни срещи с Румънско-българския съвместен екип.

**Резултати**: Успешно изпълнен и приключен проект – 1 бр.; Сключен и изпълнен договор за консултантски услуги, свързани с управлението на проекта – 1 бр.; Сключени и изпълнени договори за управление на проекта със служители на община Шабла – 4 бр.;

**Срок за реализация:** от 1-ви до 24-ти месец след подписване на Договора за предоставяне на безвъзмездна финансова помощ по проекта.

* 1. **Дейност 2: Информираност и публичност** – дейността цели осигуряване на мерки за информиране и публичност по времето на изпълнение на проекта.

**Резултати**: Графичен дизайн и отпечатване на 100 персонализирани папки за пресата; Изработване на 50 бр. инфо материали: Тефтери; 450 бр. инфо материали: Тениски и 250 бр. инфо материали: Шапки; Графичен дизайн и отпечатване на 50 персонализирани картонени папки за български участници на семинар; Графично създаване / концепция на брошура – 100 стр.; Отпечатване на 100 брошури на български език (Съвместно проучване и Съвместен план за действие) за разпространение на резултатите от дейността; Листовки: дизайн на формат А4; Отпечатване на 100 бр. листовки (А4, хартия с двойно покритие с гланц/матово покритие, 115 гр./м2, 2 гънки, офсетов печат); Предпечат и печат на 500 бр. листовки и 500 бр. флаери; Организация на 3 пресконференции; Редактиране и публикуване на 3 прес съобщения в местните медии; Изработка на 30 секунди ТВ реклама; 10 Излъчвания на ТВ реклама по местна/регионална телевизия; Изработка на радио реклама; Излъчване на радио реклама: 10 излъчвания; Изработване на 50 бр. инфо материали: Химикалки; Изработка и монтаж на 1 бр. временен панел; Изработка и монтаж на 1 бр. постоянен панел; Графичен дизайн на банери тип roll up; Принтиране на банери тип roll up.

**Срок за реализация:** от 1-ви до 24-ти месец след подписване на Договора за предоставяне на безвъзмездна финансова помощ по проекта.

* 1. **Дейност 3**: **Създаване на Румънско-Българска мрежа за сътрудничество: Асоциация ТРАНСПОКО** - дейността цели: създаване и развитие на обща кооперативна структура на ниво местни фактори, които могат да действат в собствените си общности, за да променят отношението и поведението към здравето чрез повишаване на осведомеността на населението относно ползите от физическата активност за здравето. В съответствие с духа и същността на проекта, TRANSPOCO ще продължи кампанията за информиране и осведомяване относно ползите от физическата активност на населението от здравето (тримесечно ще организира конкретни събития в Румъния и България), ще координира и ще наблюдава изпълнението на програма CHOOSE TO BE HEALTHY (ИЗБЕРИ ДА БЪДЕШ ЗДРАВ), която ще бъде стартирана в рамките на проекта (създаване и поддържане на мрежа за сътрудничество с болници и лекари в района Хършова-Шабла, училища, пенсионерски клубове и др.). Ще организира дейности за активно включване на гражданите в спортни дейности за отмора (ще организира купата за СПОКО и други обществени спортни събития и развлечения), ще включи в борбата с вредното пристрастяване към алкохола /тютюнопушенето/ наркотиците – ще подкрепи специфични извънкласни дейности, ще организира информационни събития. Седалището на асоциацията ще се намира град Хършова, а втория офис в община Шабла.

**Резултати**: Създадена Румънско-Българска мрежа за сътрудничество: Асоциация TRANSPOCO – 1 бр.;

**Срок за реализация:** от 8-ми до 11-ти месец след подписване на Договора за предоставяне на безвъзмездна финансова помощ по проекта.

* 1. **Дейност 4: Модернизиране на публичните услуги върху здравето и физическата активност в Хършова** - Понастоящем гражданите на град Хършова не се възползват от подходящо свободно пространство(зона, място), където по организиран и планиран начин биха могли да извършват различни физически и спортни дейности, за да задоволят необходимостта си от физически упражнения и да поддържа доброто здравословно състояние.Спортната инфраструктура трябва да бъде лесно достъпна за всички слоеве на населението. Това включва публично финансиране на строителството, обновяването, модернизацията и поддръжката на спортно обзавеждане и спортни съоръжения, както и използването на спортни съоръжения, достъпни за обществеността”. За целта модернизирането на стадиона в град Хършова и доброто оборудване ще създават оптимални и атрактивни условия за гражданите. Обновяването и оборудването на спортното игрище е конкретно действие на публичната администрация/правителство, което предлага на общината свободен достъп чрез програмата ИЗБЕРИ ДА БЪДЕШ ЗДРАВ да практикува физически дейности за предотвратяване на болести и поддържане на състояние на оптимално здраве през целия живот.

**Резултати:** Модернизиран Стадион в гр. Хършова; Сключен и изпълнен договор за СМР за модернизиране на Стадиона в гр. Хършова – 1бр.; Сключен и изпълнен договор за изработване на технически проект за модернизиране на стадиона в гр. Хършова – 1бр.; Сключен и изпълнен договор за авторски надзор – 1бр.; Сключен и изпълнен договор за строителен надзор – 1 бр.

**Срок за реализация:** от 12-ти до 17-ти месец след подписване на Договора за предоставяне на безвъзмездна финансова помощ по проекта.

* 1. **Дейност 5: Модернизиране на публичните услуги върху здравето и физическата активност в Шабла:** Реконструкцията на Спортната зала в град Шабла е необходима за осигуряване на оптимални условия и възможности за всички да практикуват спортни и други физически дейности и упражнения. Изпълнението на тази дейност ще доведе до модернизация на съществуващата инфраструктура за подпомагане и създаване на нови спортни съоръжения за уязвими групи и групи в неравностойно положение. След реконструкцията сградата ще отговаря на стандартите и нормите свързани с експлоатацията на такива сгради и провеждането на различни спортни събития. В резултат на извършената дейност ще се популяризира масовия спорт, но и ще се осигурят условия за организиране на любителски спортни събития. Не на последно място, дейността ще подкрепи общината в нейните усилия за здравна профилактика чрез насърчаване на физическите дейности сред младото поколение, както и ще допринесе за смекчаване на негативния миграционен процес. Община Шабла е отдалечена от Областния център и поради това липсват възможности за различни дейности за отдих на местните жители. Общината ще използва възможността за реконструкция на помещенията на Спортната зала за създаване на Рехабилитационен център, който ще извършва рехабилитационни, терапевтични и интеграционни дейности с хора с увреждания, хора със специфични заболявания и ограничения за мобилност. В заключение с предвидените дейности за модернизация на Мултифункционалната спортна зала, Община Шабла ще модернизира своите обществени услуги и ще предложи на местните жители достъп до съвременни спортни съоръжения, отговарящи на техните нужди. Всичко това ще доведе до повишаване на обществената осведоменост относно предимствата на спорта за предотвратяване на заболяванията и поддържане на състояние на оптимално здраве през живота.

**Резултати:** Реконструирана Спортна зала в община Шабла; Сключен и изпълнен договор за СМР за реконструиране на Спортната зала в община Шабла – 1бр.; Сключен и изпълнен договор за изработване на технически проект за реконструкция на Спортната зала в община Шабла – 1бр.; Сключен и изпълнен договор за авторски надзор – 1бр.; Сключен и изпълнен договор за строителен надзор – 1 бр.; Сключен и изпълнен договор за доставка на оборудване – 1 бр..

**Срок за реализация:** от 3-ти до 17-ти месец след подписване на Договора за предоставяне на безвъзмездна финансова помощ по проекта.

* 1. **Дейност 6: Съвместен план за действие за борба с физическата неактивност за подобряване здравето на хората от трансграничната зона** – дейността цели: да се изготви съвместен план за действие за борба с липсата на физическа активност, за подобряване на здравето на хората в трансграничния район. Планът за действие ще бъде изготвен след приключване на задълбочено проучване на причините за физическото бездействие на населението и неговото отрицателно въздействие върху здравето на жителите. Също така в проучването ще бъдат описани болестите, които могат да бъдат предотвратени и/или облекчени чрез физически дейности от всякакъв характер и ползите от ежедневните физически упражнения (спорт, ежедневна физическа активност, физически активности за отдих т.н.) за поддържане на оптимално здраве; икономически и социални ползи, ролята и възможностите на спорта в социалния живот на индивида (интеграция и социално включване, личностно развитие, др.)

**Резултати:** Проведено изследване на причините за физическа пасивност сред населението и за отрицателния й ефект върху здравето на жителите на Община Шабла – 1бр.; Изготвен План за действие за борба с физическата пасивност за подобряване на човешкото здраве в трансграничния регион, в териториалния обхват на Община Шабла – 1бр.; Проведен обществен дебат за одобрение на Съвместния план за действие – 1 бр..

**Срок за реализация:** от 6-ти до 17-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7: Създаване и прилагане на съвместна местна политика върху повишаващи здравето физически дейности** - Увеличаване на нивото на физическата активност на населението с цел подобряване на здравето/предотвратяване на заболявания и поддържане на устойчиво оптимално здравословно състояние става възможно чрез интензивни информационни и образователни дейности.За да се създаде и приложи местна ефективна обществена политика, която да убеди хората да правят физически упражнения, освен модернизирането на спортната инфраструктура и осигуряване на достъп до нея, са необходими действия в различни сектори в областта на спорта, здравето, образованието. ЕС препоръчва на Държавите-членки да прилагат местни програми, като „Спорт за всички”. В този смисъл, проекта въвежда на местно ниво програмата „ИЗБЕРИ ДА БЪДЕШ ЗДРАВ”, в която всички граждани имат свободен достъп до всички съществуващи спортни съоръжения в Хършова и Шабла и чрез различни други действия хората са информирани и насърчавани да получат достъп до тях.

**Резултати:** Възродена игра Ойна; Организиран керван „Спортът – безкраен извор на здраве“; Възродена игра Народна топка; Организиран и проведен турнир за Купа СПОКО – 1 бр.; Стартирана програма „Изберете да бъдете здрави“ – 1 бр.;

**Срок за реализация:** от 18-ти до 23-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7.1: Иницииране на трансграничната общност Хършова-Шабла в играта Ойна** – Играта "Ойна" е обявена за национален спорт на Румъния. Понастоящем, за съжаление, тя не се стимулира достатъчно и е на границата да бъде забравена. Освен това, Ойна е спорт, практикуван във всяка възраст ( от 5 до 70 години), неагресивен спорт на ум и тяло и е напълно подходящ да бъде насърчаван в местните общини, за да се увеличи нивото на физическата активност в ежедневието с благотворен ефект върху здравето. Във връзка с това ще се организират начални курсове по играта Ойна, в румъно-българската общност, за учители, компетентни в преподаването на физическото възпитание/спорт (педагози, преподаватели, професори) и обикновени граждани.

**Резултати:** Възродена игра Ойна.

**Срок за реализация:** от 18-ти до 20-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7.**2: **Организиране на керван "Спортът – безкраен извор на здраве"** – Цел: широкото разпространение на информация за ролята и важността на физическите дейности в ежедневния живот на гражданите за предотвратяване на болести и преждевременна смърт. За атрактивна достъпност, информация и осведоменост, Керванът ще се провежда под формата на демонстрационни мачове на Ойна. Румънската Федерация Ойна ще осигури участието на два професионални отбора, за да играят Ойна, като демонстративни мачове на места в Трансграничната зона РО-БГ (3 в Румъния и 2 в България). Ще бъдат поканени представители на местни лица, вземащи решения за спортните клубове/местните спортни сдружения, ученици, обикновени граждани.

**Резултати:** Организиран керван „Спортът – безкраен извор на здраве“.

**Срок за реализация:** от 20-ти до 22-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7.3: Възраждането на играта Народна топка в граничната зона** - Целта на тази дейност е да се насърчи популяризирането на играта „Народна топка” сред младото поколение и да се припомни на възрастните за удоволствието от играта. По този начин играта Народна топка ще се върне в училищните дворове и кварталните игрища. Народна топка е била много известна в миналото. Предимствата на играта са физическата активност и практикуването и на открито, придобиването на различни умения, като лидерство, екипен дух и участие на различни групи, независимо от възрастта и социалната група. Чрез тази дейност заедно с реконструкцията на спортната зала ще бъдат обхванати всички възможности за физическа активност в община Шабла и в трансграничния регион – от кварталния до масовия спорт с включване на възрастни хора и хора в неравностойно положение. Ще бъдат извършени пробни дейности „Отново на училище”.

**Резултати:** Възродена игра Народна топка.

**Срок за реализация:** от 15-ти до 17-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7.4: Организиране на купа СПОКО** - Купа СПОКО ще се проведе за първи път в град Хършова на модернизираният стадион в рамките на 2 дни. Хършова, община Шабла и Румънската федерация по ойна ще гарантират, че чрез асоциацията ТРАНСПОКО, чийто основатели са, ще продължат да организират алтернативно това събитие, една година в Шабла, следващата в Хършова, за да се гарантира устойчивостта на резултатите от проекта.

**Резултати**: Организиран и проведен турнир за Купа СПОКО – 1 бр.

**Срок за реализация:** от 23-ти до 23-ти месец след подписване на Договора за предоставяне на безвъзмездна финансова помощ по проекта.

* 1. **Дейност 7.5: Стартиране на програмата "Изберете да бъдете здрави"** - Най-общо казано, програмата „ИЗБЕРЕТЕ ДА БЪДЕТЕ ЗДРАВИ” може да бъде описана, както следва: съвместна Румънско-Българска програма, изпълнявана от местни представители (специалисти, болнични звена, медицински кабинети, НПО, училища) за населението в трансграничния район Хършова – Шабла. Програмата има за цел постоянно да стимулира гражданите да практикуват физически дейности с последователен достъп до обществената спортна инфраструктура.

**Резултати**: Стартирана програма „Изберете да бъдете здрави“ – 1 бр.;

**Срок за реализация:** от 23-ти до 23-ти месец след подписване на Договора за предоставяне на безвъзмездна финансова помощ по проекта.

1. Социално-икономически анализ:

|  |  |  |
| --- | --- | --- |
| **Целевите групи**  | **Индикатор** | **Как проектът ще отговори на нуждите на избраната целева група?** |
| **Индивидуални граждани**. | 14 407 граждани на Хършова и Шабла – пряка целева група/845 000 жители на Окръг Констанца и Област Добрич – непряка целева група | Проектът предлага конкретна политика за борба със заседналия начин на живот и за стимулиране на гражданите да извършат физически дейности в полза на здравето: създаване на модерна и лесно достъпна инфраструктура, подпомагане на популяризирането на значението на физическата активност и стимулиране на граждани за физическа активност, за да бъдат здрави и активни, трудоспособни за възможно най-дълго време.  |
| Лица с увреждания | 304 души, от които 231 от Шабла | Модернизираната чрез проекта инфраструктура допринася значително за подобряване на живота на хората с физически увреждания. Центърът създаден в Шабла, ще разполага със специално оборудване и обучен персонал за извършване на терапевтични дейности и психологическо консултиране.  |
| Спортни отбори | 10 спортни отбора ще използват реконструираната спортна инфраструктура и един скаутски клуб – общо или 183 активни, ангажирани в спорта жители. | Спортната инфраструктура ще бъде използва от спортни отбори (професионалисти или аматьори), работещи в населени места, разположени в близост до град Хършова и Шабла |
| Клубове по интереси | 15 клуба | На територията на Хършова и Шабла, и в съседство има 15 клуба по интереси. Повечето от тях са стари клубове, фолклорни клубове, танцови клубове. Те ще използват спортната инфраструктура за дейности и обучения. |
| Неправителствени организации  | 10 (5 от Област Добрич и 5 от Окръг Констанца) | Ще бъдат поканени Неправителствени организации работещи в различни области, свързани със здравето и социалното приобщава не (заразни/незаразни болести, спортни дейности, социално подпомагане за възрастни хора, за хора с увреждания и др.). По този начин тези Неправителствени организации ще участват активно във вземането на решения на местно ниво, като правят предложения въз основа на опита си в тази област. |